**Tisztelt Polgárok, Hévízi lakosok!**

Hévíz Város Önkormányzata Képviselő-testülete 2013 évben a **170/2013.(VI.25)** számú határozatával elrendelte a Hévíz Város településrendezési eszközeinek **10 éves** kötelező felülvizsgálatát. Első ütemben Hévíz Város Településfejlesztési Koncepciójának és Szerkezeti Tervének a felülvizsgálatát. Második ütemben a HÉSZ és a Szabályozási Terv felülvizsgálatát. Ezen tervezési munkálatokat a **314/2012.(XI.8.)** kormányrendelet utasításai szerint kell elvégezni. Ezen rendelet intézkedik a széles nyilvánosságot érintő tájékoztatási kötelezettségeinkről, melyben a lakosságot a munka folyamatáról rendszeresen tájékoztatni szükséges és javaslataikat figyelembe kell venni a tervezési munkálatok végzése folyamán.

Jelen tervezési szakaszban elkészültek a **Megalapozó vizsgálatok,** az **Örökségvédelmi hatástanulmány** és a **Településfejlesztési koncepció** egyeztetési dokumentációja. Hévíz Város Önkormányzat Képviselő testülete 2014 jun. 25.-i rendes ülésén megtárgyalta és jóváhagyta a tervezett anyag irányvonalát. Ezen anyagokat az előírt **véleményezési szakasz** követelményeinek megfelelően tesszük közzé. A véleményezésre kibocsájtott anyagok Hévíz Város Önkormányzata honlapján a Településrendezési Tervek – Partnerségi egyeztetése menüpontban tekinthetőek meg. Észrevételeiket **21 napon** belül szíveskedjenek megtenni.

**Hévíz,** 2014. július 09.

 Köszönettel:

 Karsádi György

 főépítész